CELEX: 32004D0440
Language: sl
Date: 2004-04-29 00:00:00
Title: Odločba Komisije z dne 29. aprila 2004 o sprejetju prehodnega ukrepa v korist nekaterih predelovalnih obratov v sektorju mleka na Slovaškem (notificirano pod dokumentarno številko K(2004) 1716)Besedilo velja za EGP

Pomembno pravno obvestilo

|

32004D0440

Uradni list L 154 , 30/04/2004 str. 0100 - 0103

		Odločba Komisijez dne 29. aprila 2004o sprejetju prehodnega ukrepa v korist nekaterih predelovalnih obratov v sektorju mleka na Slovaškem(notificirano pod dokumentarno številko K(2004) 1716)(Besedilo velja za EGP)(2004/440/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, ter zlasti člena 2(3) Pogodbe,ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, ter zlasti člena 42 Akta,ob upoštevanju naslednjega:(1) Na Slovaškem ima dne 1. maja 2004 obrat z visoko zmogljivostjo za predelavo mleka težave pri izpolnjevanju ustreznih strukturnih zahtev, določenih v Prilogi I k Direktivi 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in izdelkov na osnovi mleka [1].(2) V skladu s tem ta obrat potrebuje čas za zaključek svojega postopka posodabljanja, da bi tako v celoti izpolnil ustrezne strukturne zahteve, določene v Direktivi 92/46/EGS.(3) Ta obrat, ki je v zaključni fazi posodabljanja, je dal zanesljiva jamstva, da ima potrebna sredstva za odpravo preostalih pomanjkljivosti v razumnem roku, in je od slovaške Službe za prehrano in veterino dobil pozitivno mnenje glede zaključka svojega postopka posodabljanja.(4) Za Slovaško so na voljo podrobni podatki glede pomanjkljivosti vsakega obrata.(5) Za olajšanje prehoda s sedanjega režima na Slovaškem na režim, ki izhaja iz uporabe veterinarske zakonodaje Skupnosti, je torej na zahtevo Slovaške utemeljeno odobriti prehodno obdobje za ta obrat kot izjemen ukrep.(6) Zaradi izjemne narave tega prehodnega odstopanja, ki ni bilo predvideno v pristopnih pogajanjih, se po sprejetju te odločbe ne odobrijo nobene druge zahteve Slovaške za prehodne ukrepe glede strukturnih zahtev obratov za pridelavo mleka in mlečnih proizvodov.(7) Ob upoštevanju zaključne faze posodabljanja in izjemne narave prehodnega ukrepa je treba prehodno obdobje omejiti na rok največ 12 mesecev in ga ne več podaljšati po tem datumu.(8) Ustrezno je, da za obrat na prehodu, ki ga zajema ta odločba, veljajo ista pravila kakor za proizvode, ki izvirajo iz obratov, za katere je bilo prehodno obdobje za strukturne zahteve odobreno v skladu s postopkom, določenim v ustreznih prilogah Akta o pristopu.(9) Ukrepi, predvideni v tej odločbi, so skladni z mnenjem Stalnega odbora za prehransko verigo ljudi in zdravstveno varstvo živali –SPREJELA NASLEDNJO ODLOČBO:Člen 11. Strukturnih zahtev, določenih v Prilogi B k Direktivi 92/46/EGS, se ne bi smele uporabljati za obrate na Slovaškem, ki so našteti v Prilogi k tej odločbi, ob upoštevanju pogojev iz odstavka 2, do datuma, navedenega za obrat.2. Za proizvode, ki izvirajo iz obrata iz odstavka 1, se uporabljajo naslednja pravila:- dokler obrat iz Priloge k tej odločbi uživa ugodnosti iz določb odstavka 1, se proizvodi, ki izvirajo iz teh obratov, dajejo le na domači trg ali se uporabijo za nadaljnjo predelavo v istem obratu, ne glede na datum trženja,- imeti morajo posebno oznako zdravstvene ustreznosti.Člen 2Ta odločba se uporablja ob upoštevanju in od datuma začetka veljavnosti Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.Člen 3Ta odločba je naslovljena na države članice.V Bruslju, 29. aprila 2004Za KomisijoDavid ByrneČlan Komisije[1] UL L 268, 14.9.1992, str. 1. Direktiva, kakor je bila spremenjena z Uredbo (ES) št. 807/2003.--------------------------------------------------PRILOGAMlečni obrati na prehoduŠt. | Številka veterinarske odobritve | Ime in naslov obrata | Sektor: mleko | Datum usklajenosti |Dejavnost obratov |mleko in proizvodi na osnovi mleka |1. | DT 4-6-21 | KOLIBA a.s Krivec 962 05 Hrinová | X | 31.10.2004 |--------------------------------------------------